**ҚР Парламенті Мәжілісінде өтетін «Салықтық және кедендік әкімшілендірудегі цифрлық технологиялар» атты үкімет сағатына ҚР Қаржы министрі Ә.Смайыловтың баяндамасы**

*Астана қ., 28 қаңтар 2019 жыл, 10.00*

**Құрметті Гүлмира Истайбекқызы!**

**Құрметті депутаттар!**

Мемлекет Басшысының 2018 жылғы 10 қаңтардағы «Төртінші өнеркәсіптік революция жағдайындағы дамудың жаңа мүмкіндіктері» атты Қазақстан халқына Жолдауын іске асыру шеңберінде Қаржы министрлігі салықтық және кедендік әкімшілендіруді цифрландыруға бағытталған бірқатар жобаларды іске асыруда.

**2-слайд.** **Қаржы министрлігі көрсететін электрондық мемлекеттік қызметтер**

2018 жылдың қорытындылары бойынша Мемлекеттік кірістер органдары 22 млн. қызметті көрсетті, оның ішінде 20 млн. қызмет электрондық түрде.

Мемлекеттік қызметтерді әрі қарай оңтайландыру және автоматтандыру үшін ведомствоаралық комиссия деңгейінде жол карталары белгіленді.

Қызметтердің көбісін «Электронды үкімет» порталына шығару көзделіп отыр, сондай-ақ жеке сектор компанияларымен интеграция жүргізілуде. Осы жұмыстың нәтижесінде 2025 жылға қарай Қаржы министрлігінің 94 пайызы электрондық форматта көрсетілетін болады.

**3-слайд. Қаржы министрлігі көрсететін электрондық мемлекеттік қызметтер**

Жыл сайын бюджеттік сыныптама кодтарын қысқарту, салық есептілігі нысандарын оңтайландыру бойынша жұмыс жоспарлы түрде жүргізіліп келеді. 2015 жылдан бастап бюджеттік сыныптама кодтарының саны 2,5 есеге қысқарды, салық декларациясының нысандары 30% - ға оңтайландырылды.

Салықтарды электрондық төлеу процесін жеңілдету басталды. Ол үшін салық төлеушінің «Бірыңғай электрондық әмиян» сервисіне көшу көзделеді.

Бұл ретте Эстонияның тәжірибесі қызықтырады. Онда салық төлеушілер салықты бірыңғай деректеме бойынша салық төлейді, содан кейін ол сома жеке тұлғаның барлық салықтары бойынша автоматты түрде тарайды.

Осыған сәйкес, Қаржы министрлігінің ақпараттық жүйелері 2019 жылдың соңына қарай бірыңғай электрондық әмиянға түскен салық төлемдерін өздері шоттар бойынша таратады.

Салықтарды қате төлеуді болдырмау нәтижесінде төлем құжаттарының саны қысқартылады, анықталмаған төлемдер мен негізсіз айыппұлдар алынып тасталады, инкассалық өкімдер саны қысқартылады, салық төлеушілердің уақыты үнемделеді.

Сонымен қатар, электрондық әмиян арқылы салықтарды төлеудің бірыңғай сервисіне өту үшін ақпараттық жүйені пысықтау және деректер базаларын өзектендіру қажет.

Бұдан басқа, бюджеттік, банктік, салық, кеден заңнамаларына өзгерістер енгізу бойынша үлкен жұмыс жүргізу қажет болады.

**4-слайд. Тауарлар қозғалысының мониторингі жүйесі**

Көлеңкелі экономиканың үлесін қысқартудың және бюджетке салықтық түсімдерді ұлғайтудың әсерлі құралдарының бірі импорттан немесе өндірістен түпкілікті сатуға дейін тауарлардың жылжуларының толассыз мониторингі болып табылады.

Толассыз мониторинг жүйесі тауарларды жеткізудің тұтас тізбегін бақылай отырып, тауарлардың баға құрылуын талдауға мүмкіндік береді.

Бұл тауарларды сату кезінде маржаны және тиісінше салықтардың дұрыс төленуін анықтауға бағытталған.

Толассыз мониторинг жүйесі мынадай жобаларды қамтиды:

«АСТАНА-1» ақпараттық жүйесі;

«Тауарларды таңбалау» ақпараттық жүйесі;

«Электрондық шот-фактуралар» ақпараттық жүйесі;

«Виртуалды қойма» модулі;

Онлайн-бақылау-касса машиналары;

«Қосылған құн салығын бақылау шоттарын қолдана отырып, қосылған құн салығын әкімшілендіру».

Енді әр жоба бойынша қысқаша айтып өткім келеді.

**5-слайд. «АСТАНА-1», «Бірыңғай терезе» ақпараттық жүйелері»**

Бүгінгі таңда «АСТАНА-1» штаттық режимде жұмыс істеп тұр.

«Кедендік транзит» және экспорттық кедендік рәсімі бойыншатауарларды декларациялау 1 минут ішінде тиісінше 94% және 92% автоматты режимде жасалынады;

* Импорт бойынша 1 минуттың ішінде 65% декларация автоматты режимде шығарылды;

 «АСТАНА-1» ақпараттық жүйесі алдын ала ақпарат берілген сәттен бастап, тәуекелдерді басқару жүйесін қолданып, транзитті ресімдеп, уақытша сақтау қоймасында тауарларды сақтап, оларды сатуға шығарғанға дейін барлық кедендік процестерді автоматтандырылған бақылауды жүзеге асыруға мүмкіндік береді.

Бұдан басқа, үшінші елдермен оларды Қазақстанға рәсімделген экспорттық кедендік декларациялар бойынша «АСТАНА-1» ақпараттық жүйесі арқылы ақпараттық алмасу жұмысы басталуда. Бұл осы елдерден келетін тауарларды бақылауды күшейтуге және көлеңкелі экономиканың көлемін айтарлықтай төмендетуге мүмкіндік береді.

Ағымдағы жылы біз жүйені өнеркәсіптік пайдалануға енгізуді жоспарлап отырмыз.

Кедендік әкімшілендіруді одан әрі жеңілдету «Бірыңғай терезесін» енгізу есебінен қамтамасыз етілетін болады. Бұл жүйеде тауарларды әкелу және әкету үшін барлық қажетті рұқсат беру құжаттарын, сондай-ақ кедендік қызметтерді электрондық түрде алуға болады.

Ол, мысалы, ауыл шаруашылық жүйесіндегі рұқсат беру құжаттары, тауарлардың сәйкестік сертификаттарын растау, санитариялық-эпидемиологиялық салауаттылқ бойынша құжаттар.

**6-слайд. «АСТАНА-1» ақпараттық жүйесі**

 «АСТАНА-1» ақпараттық жүйесі енгізілгенге дейін кедендік брокер кеден органдарына барлық құжаттарды, оның ішінде кедендік декларацияны да қағаз түрінде ғана ұсынған.

Осыған байланысты құжаттарды өңдеу қолмен жүргізілді. Бұл кедендік ресімдеу процесін қиындатқан болатын.

Тиісінше ведомство үшін бұл үлкен уақыт және қаржы шығындарына себеп болды.

Бүгінгі кұнде біз «АСТАНА-1» жүйесінің алғашқы оң нәтижелерін көріп отырмыз. Атап айтқанда, сыртқы экономикалық қызметке қатысушылардың үнемдеуі шамамен 77 млрд.теңгені құрады және «жасыл дәліз» бойынша ресімдеу уақыты 1 минутқа дейін қысқарды.

**7-Слайд. Электрондық шот-фактуралар**

Ел ішінде тауарларды сатуды одан әрі бақылау «Электрондық шот-фактуралар» ақпараттық жүйесінде жүзеге асырылатын болады.

2014 жылдан бастап салық төлеушілер ерікті түрде электронды шот-фактураларды жазып беруде.

Бұл ретте салық заңнамасында салық төлеушілердің 2016 жылдан бастап 2019 жылға дейін электронды-шот фактураларға кезең-кезеңімен көшу міндеті көзделген.

Қазіргі жағдай бойынша жүйеге тіркелген салық төлешілердің саны 273 мың (оның ішінде кәсіпкерлер – 100 мың шамасында,заңды тұлғалар – 173 мың), олар осы уақытта 163 млн.электрондық шот-фактураны жазып берді.

Оның 86 мыңы қосылған құн салығын төлеушілер.

Сонымен қатар, пайдаланушыларға ыңғайлы болу үшін басқа да бастапқы құжаттар электрондық форматқа көшірілді. Мысалы, электрондық шарттар және орындалған жұмыстар актілері, олардың негізінде электрондық шот-фактуралар автоматты түрде толтырылады .

Ағымдағы жылы тауарларға ілеспе жүк құжатын электронды түрге көшіру жоспарланған.

Сонымен қатар, жүйеде 2018 жылы «Виртуалды қойма» модулі іске асырылды, ол тауарлардың қозғалысы мен қалдықтарын есептейді және қосылған құн салығын әкімшілік ету үшін қосымша құрал болып табылады.

Модульді іске қосу кезең-кезеңмен жүргізіледі. Былтырғы жылдың 1 сәуірінен бастап автокөлік құралдарын сататын салық төлеушілер «Виртуалды қойма» арқылы шот-фактураларды жазып береді.

**8-слайд. Тауарлардың таңбалануы және қадағалануы**

Контрафактілік өнімдерден қорғау, бизнестің бәсекелестік жағдайларын теңестіру және көлеңкелі экономика көлемін қысқарту мақсатында тауарларды таңбалау және қадағалау жүйесін құру бойынша жұмыс жүргізілуде.

Тері бұйымдарын таңбалау бойынша пилот жүргізілді. Оның оң нәтижелерін көріп отырмыз.

250 мыңнан астам тері бұйымдары таңбаланды. Тері бұйымдарын декларациялайтын импорттаушылардың саны 40 % - ға өсті. Табысты төмендетіп көрсеткен салық төлеушілер анықталды.

Патент негізінде қызметін жүзеге асыратын субъектілер саны 13 есеге қысқарды.

Импорт бойынша кедендік баждар мен салықтар түсімдері өсуі 1,5 есеге өсті.

2018 жылғы қазаннан бастап темекі өнімдерін таңбалау бойыншаі пилот басталды.

Ағымдағы жылы дәрілік заттарды таңбалау бойынша пилот басталады.

Осы бағыттағы жұмыс «Еуразиялық экономикалық одақта тауарларды сәйкестендіру құралдарымен таңбалау туралы» келісімді ратификациялау кезінде депутаттардың ескертулері мен ұсыныстарын ескере отырып жалғасын табатын болады.

**9-слайд. Онлайн-Бақылау-касса машиналарын енгізу кезеңділігі**

Онлайн бақылау-касса машиналарын қолдану импорттан (өндірістен) тұтынушыға сатқанға дейін тауарларды қадағалау жүйесіндегі соңғы сатысы болып табылады.

Бүгінгі күні қолданылатын фискалдық жадысы бар бақылау-касса машиналары Қазақстанда 1995 жылдан бастап қолданылады. Технологиялардың дамуын ескерсек, техникалық түрде ескірді.

Жаңа технологияларды енгізу, оның ішінде онлайн-бақылау-касса машиналарын қолдануға көшуі Экономикалық ынтымақтастық және даму ұйымы елдерінің салық әкімшіліктерін цифрландырудың ажырамас бөлігі болып табылады.

Онлайн-бақылау-касса машиналары сауда түсімінің мәліметтерін тіркейді және оларды мемлекеттік кірістер органдарының серверіне онлайн режимде береді.

«Атамекен» ұлттық кәсіпкерлер палатасымен онлайн-бақылау-касса машиналарын жаппай қолдану мерзімін 2024 жылдан 2020 жылға ауыстыру бойынша шоғырландырылған шешім қабылданды.

Сондай-ақ халық үшін екінші деңгейдегі банктерден бонустарды (cash back) есептеу және лотереялар өткізу арқылы қолма-қол ақшасыз есеп айырысуды ынталандырады. Ал бизнес үшін онлайн-бақылау-касса машинасын сатып алу кезінде-төленген салық сомасын оның құнына азайту бойынша заң нормасы қабылданатын болады.

Сонымен қатар, фискалдық деректер операторының функциялары бәсекелестік ортаға берілетін болады. Бүгінде «Қазақтелеком» акционерлік қоғамы ғана оператор болып отыр.

Сонымен қатар, смартфондағы мобильді онлайн-бақылау-касса машинасын дамыту іске асырылуда.

Онлайн-бақылау-касса машинасын енгізу өз тиімділігін көрсетті. Астанада 1 700 кәсіпкерлік субъектісі іріктелген. Олар күніне бір-ақ қана чек шығарып, күн сайын бірдей кішкентай соманы көрсететін болатын. Онлайн-бақылау касса машина ақпаратының негізінде олардың ресми түсімдері үш есеге артты.

Бюджетке осы бастаманың арқасында тек былтырғы екінші жартыжылдығында қосымша 1 млрд. теңге түсті.

**10-слайд. Қосылған құн салығының бақылау шотын қолдана отырып, қосылған құн салығын қайтару**

Қосылған құн салығын әкімшілендіру мәселесі мемлекеттік кірістер органдарының ерекше мәселесі болып табылады.

Қосылған құн салығын қайтаруға байланысты алаяқтық әрекеттер дамыған елдерде де, дамып келе жатқан елдерде де орын алады.

Қазіргі уақытта Еуроодақтың барлық салықтық әкімшіліктері бақылау-касса машинасын енгізу мәселесін пысықтауда.

Италияда 2015 жылдың 1 қаңтарынан бастап заңды тұлғалар мен Үкімет арасындағы операциялар үшін бөлек төлемдердің механизмі қолданылады;

Румынияда қосылған құн салығы-шоты 2017 жылдың соңында енгізілді;

Чехияда - былтырғы жылдың 1 қаңтарынан бастап;

Польшада - былтырғы жылдың 1 шілдесінен бастап енгізілді.

Қосылған құн салығын әкімшіліктендірудің жаңа әдісі қосылған құн салығын әкімшіліктендірудің жаңа әдісі келесі мүмкіндіктерді береді:

* + - * «сұр схемаларды» қолдануға шектеу қою;
* Қазақстан аумағында уәкілетті органмен белгіленген тауарларды сату кезінде қосылған құн салығын кезең-кезеңімен қайтаруды;
* 55-тен 1 жұмыс күніне дейін қосылған құн салығын жедел қайтаруды;
* салықтық тексерулерді болдырмауды қамтамасыз етеді

Салық кодексінде биылғы жылдың 1 қаңтарынан бастап Қазақстанда қосылған құн салығын төлеушілер үшін **ерікті негізде** қосылған құн салығының бөлек бақылау шотын пайдалану көзделген.

Бұл механизм Blockchain технологиясын қолдану арқылы енгізіледі.

**11-слайд. Салықтық әкімшілендіру мақсаттары үшін үшінші тұлғалардың дерекқорларын кезең-кезеңмен құру**

Бизнес үшін қолайлы жағдай жасау мақсатында салықтық бақылау акценттері камералдық бақылауға ауыстырылды.

Камералдық бақылаудың мәні салық декларацияларынан, сондай-ақ мемлекеттік кірістер органдарында бар басқа да көздерден алынған мәліметтерді тоғыспалы талдау болып табылады.

Халықаралық тәжірибе көрсетіп отырғандай, қазіргі салықтық әкімшілендіру тек уәкілетті мемлекеттік органдардың ғана емес, сонымен қатар бизнестен алынатын мәліметтер негізінде де жүзеге асырылады.

Мысалы, Қазақстанның кейбір қалаларында пилот шеңберінде бизнес субъектілерінің су мен электр энергиясын тұтыну көлемі бойынша коммуналдық ұйымдардың мәліметтері негізінде бюджетке салық түсімі 4,8 млрд. теңгеге өсті. Пилот 2018 жылдың екінші жартыжылдығынан бастап өткізілді. Қазіргі уақытта пилоттың тиімділігіне талдау жүргізілуде.

**12-слайд. «Тәуекелдерді басқару жүйесі» ақпараттық жүйесін дамыту**

«Тәуекелдерді басқару жүйесі» ақпараттық жүйесі үлкен деректер көлемін талдау арқылы тәуекелдің жаңа салаларын анықтауға және іріктеу процестерін автоматтандыруға, салық төлеушілерді санаттарға бөлуге, салық және кеден заңнамасының бұзушылықтарын анықтауға мүмкіндік береді.

«Тәуекелдерді басқару жүйесі» ақпараттық жүйесі базасында әзірленген тәуекел моделдері деректерді қолмен өңдемей, оны автоматтандырып, жұмыс уақытын 2 айдан 2 күнге дейін қысқартып, нәтижелерінің неғұрлым жоғарылатуына мүмкіндік берді.

**13-слайд. Мақсат - 2025 жылға қарай салықтардың жиналуын жалпы ішкі өнімге 25 пайызға дейін арттыру**

Осылайша, Мемлекет басшысының Жолдауларын іске асыру мақсатында біз алдымызға салықтардың жиналуын 2018 жылғы 16,9 пайыздан 2025 жылы жалпы ішкі өнімнің 25 пайызына дейін арттыруды мақсат етіп отырмыз.

Абсолюттік мәнде бұл 2025 жылға дейін 5,5 трлн. теңге бюджетке қосымша түсім береді.

Құрметті Гүлмира Истайбекқызы, Құрметті депутаттар! Осы мүмкіндікті пайдалана отырып, сіздерге заң жобаларын қабылдау кезінде Қаржы министрлігінің бастамаларын қолдағандарыңыз үшін үлкен алғысымды айтамын.

**Баяндама аяқталды. Назарларыңызға рахмет!**